El memorial de la Rambla en record de les víctimes de l’atemptat del 17-A ha patit una acció vandàlica. Quatre joves han tapat amb ciment part de la inscripció, en què diu: “Que la pau et cobreixi, oh, ciutat de la pau”, en diferents llengües. Per això, la Guàrdia Urbana els ha identificat i els ha obert diligències per danys i per un delicte d’odi. Després de l’incident, els serveis de neteja municipals han retirat el ciment i han aconseguit recuperar la placa en bon estat.

El memorial es va inaugurar el 4 de març del 2019, en un acte sobri i discret.